Marcel Ciolacu: Dacă vom merge separat, candidatul PSD la primăria Capitalei va fi Gabriela Firea/ Dacă vom avea candidat comun, va fi altcineva/ Numele candidatului, anunțat "mâine sau poimâine"
Liderul PSD, Marcel Ciolacu, a declarat, duminică seara, la Digi24, că dacă PNL și PSD vor decide să aibă candidaturi separate la primăria Capitalei, atunci candidatul PSD va fi Gabriela Firea, dar în cazul unui candidat comun "va fi altcineva". El a confirmat că arhitectul Tiberiu Florescu și medicul Cătălin Cârstoiu au fost testați drept posibil candidați comuni la primăria Capitalei. Ciolacu a precizat că o decizie ar urma să fie luată "mâine sau poimâine"
Redăm mai jos cele mai relevante declarații
- Nu avem o coaliție politică, încă. Avem o coaliție care a adus stabilitate politică în România într-o perioadă foarte încărcată: după pandemie, criză energetică, criză de securitate, războiul ferderației ruse asupra Ucrainei.
- Această coaliție a decis ca în viitor să vină cu o alianță electorală pentru România. Cea mai bună variantă este această coaliție care se va transforma într-o alianță electorală la europarlamentare. Încercăm să creăm un coridor sanitar, nu doar PSD și PNL, ci toate familiile democratice europene.
- Era normală și o abordare comună privindn candidatura la București. Nu am dorit să luăm o decizie pripită, am făcut sondaje de opinie. Nu este doar o alianță a partidelor de acum patru ani care l-a produs pe Nicușor Dan. România trebuie să intre într-o altă etapă. Este ultimul tren al României de construcție. Prea mult timp s-au făcut coaliții împotriva cuiva, împotriva PSD, împotriva PNL. Și Bucureștiul are nevoie de un proiect administrativ.
- Sunt mai mulți candidați. Chiar dacă avem o abordare separată, PSD are candidat în doamna Gabriela Firea. Dacă avem o abordare comună vom avea alt candidat care să fie compatibil cu cele două electorate. Ce vă pot spune cu certitudine, atât PSD cât și PNL, nu vor susține candidatura domnului Piedone. Vom avea candidații noștri sau candidatul nostru comun.
- După emisiune o să stabilesc cu dl Ciucă când vom avea coaliția, mâine sau poimâine. Cu toții avem măsurătorile pentru a lua o decizie.
- În marea majoritate a județeleor sunt candidaturi separate, e posibil să avem și la București candidaturi separate. Majoritățile vor fi făcute de PSD și PNL.
- Au fost discuții despre domnul profesor Florescu, și eu și dl Ciucă. Este persoana îndreptățită să își arate viziune despre București.
- Domnul Cătălin Cârstoiu? Este un manager foarte bun, este o persoană luată în considerare în acest moment ca și candidat comun.
- Nu am luat o decizie. Într-o zi sau două această decizie va fi luată.
- Rep: Firea a spus că nu v-ați bătut pentru ea. Ciolacu: Mă bucur că o doamnă este atât de bătăioasă și ne arată că are toate calitățile pentru a fi primar general. dorește să lupte pentru crezul domniei sale. De ce să mă supere acest lucru? Mă bucur. Nu suntem nici la balet, nici la grădiniță. Suntem într-o lume politică.
- A spus, înțelegeți că eu mă consider că sunt cea mai bună candidată. Și are dreptate. Este cea mai bună candidatură a PSD la primăria Capitalei. Dar este o decizie a coaliției. Dacă mergem separat, Firea va fi candidat. Dacă vom aveam candidat comun, va fi altcineva.
Despre respingerea înscrierii Alianței Dreapta Unită la BEC
Liderul opoziției nu e domnul Cătălin Drulă, sunt eu de vină că s-a asociat cu domnul Orban? De ce să intru în defensivă că nu ajut opoziția. Să mă duc la Înalta Curte ca pentru binele opoziției și al democrației făceți-vă că nu se încalcă legea?
Românii ne arată în sondaje cine este liderul opoziției. Nu comentez decizia celor 7 judecători. Niciodată nu se comentează deciziile magistraților.
Mi-au venit documentele, am văzut deciziile în ce privește interdicția pentru George Simion de a intra în Moldova și Ucraina.
Nu am voie să divulg, e o decizie administrativă întemeiată.
Sunt niște documente care nu aparțin statului român, nu le pot face publice.
Este exclusă orice alianță, coaliție cu partidul AUR.
Unii oameni fac orice pentru voturi. Orice. Sunt două state în război, Ucraina într-un război armat, Moldova într-un război hibrid. Este cel mai mare atac. Eu Marcel Ciolacu o susțin pe Maia Sandu pentru un nou mandat. Este singura soluție ca Moldova să aibe în continuare un traseu european. Dacă se face sau nu unirea, primul stat care trebuie să arate acest lucru este Republica Moldova. Așa se face unirea.
În Republica Moldova trăiesc români, acest stat este sustenabil cu implicarea statului român. Mulți dintre ei au dublă cetățenie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank